ว็อล์ฟรัม ฟ็อน ริชท์โฮเฟิน

ว็อล์ฟรัม ไฟรแฮร์ ฟ็อน ริชท์โฮเฟิน () เป็นจอมพลแห่งลุฟท์วัฟเฟอ (กองทัพอากาศเยอรมัน) ของนาซีเยอรมนีในช่วงสงครามโลกครั้งที่สอง ริชท์โฮเฟินเกิดเมื่อ ค.ศ. 1895 ในครอบครัวชาวปรัสเซีย ต่อมาเขาได้เข้าร่วมกองทัพจักรวรรดิเยอรมัน โดยเริ่มต้นจากการเป็นทหารม้าใน ค.ศ. 1913

ในช่วงสงครามโลกครั้งที่หนึ่ง ริชท์โฮเฟินร่วมรบในแนวรบด้านตะวันตก ความดีความชอบทำให้ริชท์โฮเฟินได้รับเครื่องอิสริยาภรณ์กางเขนเหล็กชั้นที่สอง ใน ค.ศ. 1915 เขาถูกส่งตัวไปแนวรบด้านตะวันออกและอยู่ที่นั่นจนถึง ค.ศ. 1917 เขาเป็นลูกพี่ลูกน้องกับโลทาร์ ฟ็อน ริชท์โฮเฟิน และมันเฟรท ฟ็อน ริชท์โฮเฟิน ซึ่งเป็นนักบินเครื่องบินรบและสนับสนุนให้เขาเข้าร่วมลุฟท์ชไตรท์เคร็ฟเทอ (กองทัพอากาศจักรวรรดิเยอรมัน) เขาทำตามและได้เข้าร่วมกับหน่วยของมันเฟรท ในภารกิจแรกของว็อล์ฟรัมกับมันเฟรทเมื่อวันที่ 21 เมษายน ค.ศ. 1918 มันเฟรทเสียชีวิตในการปฏิบัติหน้าที่ ว็อล์ฟรัมยังทำงานต่อจนสงครามสงบลงในเดือนพฤศจิกายน ค.ศ. 1918 โลทาร์รอดชีวิตในสงครามแต่เสียชีวิตจากอุบัติเหตุการบินใน ค.ศ. 1922

จอมพลอากาศแห่งไรช์ที่สาม
บารอนแห่งเยอรมนี
ไฟรแฮร์
เชลยศึกสงครามโลกครั้งที่สองที่ถูกจับโดยสหรัฐ
เชลยศึกสงครามโลกครั้งที่สองชาวเยอรมัน
บุคคลจากจังหวัดดอลนือชล็อนสก์